A.A.A.D.D.  Age Activated Attention Deficit Disorder. 

לאחרונה , אובחנתי כסובלת מ- A.A.A.D.D – הפרעת קשב וריכוז עקב גיל  מתקדם. 

כך מתבטאת הפרעה זו: 

אני מחליטה להשקות את הגינה. 

בעודי פותחת את הברז בחצר , אני מביטה לעבר מכוניתי ומחליטה שהיא זקוקה לשטיפה.

כאשר אני פונה אל החניה אני מבחינה שיש דואר על שולחן המרפסת , אותו הבאתי מתיבת הדואר קודם לכן. 

אני מחליטה לעבור על הדואר לפני שטיפת המכונית. 

אני מניחה את מפתחות המכונית על שולחן המרפסת, זורקת את דואר הזבל אל הפח שמתחת לשולחן, ושמה לב שהפח מלא. 

לכן, אני מחליטה להחזיר את החשבונות לשולחן ולרוקן תחילה את הפח. 

אבל אז אני חושבת, מכיוון שאני ממילא עומדת להיות ליד תיבת הדואר כאשר ארוקן את הפח, אז מוטב שאשלח את תשלומי החשבונות תחילה. 

אני לוקחת את פנקס הצ'קים מהשולחן ורואה שנותר רק צ'ק אחד !

שאר הצ'קים הם בשולחן הכתיבה שבחדר העבודה,  לכן, אני נכנסת פנימה אל שולחן הכתיבה שם אני מוצאת פחית קולה שקודם שתיתי ממנה.

אני מתכוונת לקחת את הצ'קים , אבל תחילה עליי להניח בצד את פחית הקולה כדי שלא אשפוך אותה חלילה בטעות. אני מבחינה שהקולה כבר מתחממת, אז אני מחליטה להכניס אותה למקרר. 

בעודי ניגשת למטבח עם הפחית, עיניי קולטות אגרטל פרחים על הדלפק- יש להשקות אותם.

אני מניחה את הפחית על הדלפק ואני מגלה שם את משקפי הקריאה שלי אותם חיפשתי כל הבוקר. 

אני מחליטה שמוטב שאחזיר אותם אל שולחן הכתיבה  שלי, אך תחילה עליי להשקות את הפרחים.

אני מחזירה את המשקפיים לדלפק, ממלאה כד מים ולפתע מבחינה בשלט של הטלוויזיה . מישהו השאיר אותו על שולחן המטבח. 

אני קולטת שהערב כאשר נשב לצפות בטלוויזיה , אני אחפש את השלט, אבל לא אזכור שהוא במטבח, אז אני מחליטה להחזיר אותו למקום שלו, אך תחילה אשקה את הפרחים.

אני שופכת קצת מים לפרחים אבל מעט מהם נשפך על הרצפה.

לכן, אני מחזירה את השלט לשולחן, לוקחת מטליות ומנגבת את השלולית.  ואז אני חוזרת אל הפרוזדור ומנסה להיזכר מה עמדתי לעשות.

בסוף היום: 

המכונית אינה שטופה,

החשבונות לא שולמו,

יש פחית קולה חמה על הדלפק,

לפרחים אין מספיק מים,

עדיין יש רק צ'ק אחד בפנקס הצ'קים שלי ,

אני לא מוצאת את השלט, 

אני לא מוצאת את המשקפיים שלי,

ואני לא זוכרת מה עשיתי עם מפתחות המכונית.

ואז כאשר אני מנסה להבין מדוע לא הצלחתי לעשות שום דבר היום, אני די מבולבלת  מכיוון שאני יודעת שהייתי עסוקה לאורך כל היום ואני באמת מאוד עייפה!

עשו לי טובה, טוב? העבירו מסר זה לכל מי שאתם מכירים, מכיוון שאני לא זוכרת למי הוא נשלח. 

ואל תצחקו! אם זה עדיין לא אתם- יומכם יגיע!!!


  


  

  

